टाटा मोटर्स को कर में छूट मिले, ताकि नई मॉडल का हो निर्माण : विश्वकर्मा
मुख्यमंत्री की बजट पूर्व संगोष्ठी में टेल्को वर्कर्स यूनियन का प्रतिनिधिमंडल हुआ शामिल
चाईबासा में शनिवार को मुख्यमंत्री की बजट पूर्व संगोष्ठी में टेल्को वर्कर्स यूनियन का प्रतिनिधिमंडल भी भाग लिया। यूनियन के कोषाध्यक्ष प्रकाश विश्वकर्मा ने मुख्यमंत्री को सुझाव दिया कि टाटा मोटर्स को अपनी गाड़ियों के नए मॉडल लाने के लिए कर में छूट दी जाए, ताकि कंपनी प्रबंधन जमशेदपुर प्लांट में ज्यादा से ज्यादा नए मॉडल बनाए। इससे यहां के लोगों को रोजगार मिलने के साथ ही राज्य सरकार को राजस्व की प्राप्ति भी होगी। विश्वकर्मा ने कहा कि टाटा मोटर्स का कारोबार बढ़ने से आदित्यपुर की एंसीलरी को भी काम मिलेगा और यहां की अर्थव्यवस्था में सुधार होगा।
कचराप्लांट लगे, ताकि रिसाइक्लिंग कर हो इस्तेमाल
यूनियनकोषाध्यक्ष प्रकाश विश्वकर्मा ने जमशेदपुर और आसपास की कंपनियों से निकलने वाले कचरे का निष्पादन करने के लिए कचरा प्लांट लगाने का सुझाव दिया, ताकि इसका लोगों पर खतरनाक असर हो। उन्होंने कहा कि कचरे की रि-साइक्लिंग कर उसका इस्तेमाल किया जा सकता है।
कर्मचारियोंसे नहीं लिया जाए प्रोफेशनल टैक्स
विश्वकर्माने बताया कि टाटा मोटर्स के कर्मचारियों को आयकर के साथ ही प्रोफेशनल टैक्स अदा करना पड़ता है। इस अतिरिक्त टैक्स के लगने से कर्मचारियों को घर चलाना मुश्किल हो रहा है। उन्होंने अनुरोध किया कि कर्मचारियों से प्रोफेशनल टैक्स नहीं लिया जाए।
सरकारीस्कूलों को मदद करे कंपनियां
सरकारीस्कूलों की शिक्षा की गुणवत्ता को बेहतर करने के लिए उन्होंने कंपनियों की मदद लेने का सुझाव दिया। उन्होंने कहा कि इन स्कूलों की मेंटेनेंस की जिम्मेवारी अगर प्राइवेट कंपनियों को दे दी जाए, तो इसका काफी सकारात्मक प्रभाव होगा। साथ ही झारखंड में इंजीनियरिंग और मेडिकल कॉलेज खोलने का भी सुझाव दिया, ताकि प्लस टू के बाद झारखंड से बाहर जाने वाले विद्यार्थियों का पलायन रूक सके। उन्होंने कहा कि पलायन रूकने से अभिभावकों का खर्च कम होगा और बाहर जाने वाले करोड़ों के राजस्व पर रोक लगेगी। यूनियन के प्रतिनिधिमंडल में अध्यक्ष अमलेश कुमार, महामंत्री प्रकाश कुमार, सह सचिव सुभाष राय और विजय कुमार सिंह शामिल थे।
hin_Deva hin_Deva hin_Deva bho_Deva hin_Deva hin_Deva hin_Deva hin_Deva hin_Deva